રિતેશ શાહે લખેલી આ ફિલ્મમાં આપણને વીંધી નાખે, અકળાવી મૂકે એવા સીનની ભરમાર છે. સતત હૅરૅસમેન્ટથી ત્રાસેલી યુવતીઓ જ્યારે પોલીસ-ફરિયાદ કરવા જાય; જ્યારે તેમની ધરપકડ થાય; કોર્ટમાં જ્યારે મહિલા પોલીસ-અધિકારીને, આરોપીને, સાક્ષીને પેશ કરાય એ બધાં જ દૃશ્યો લાજવાબ બન્યાં છે. ફિલ્મનું રાઇટિંગ એકદમ મૅચ્યોર છે. કેટલાંય વનલાઇનર્સ આપણને ગાલે થપ્પડની જેમ વાગે છે. જેમ કે ઘડિયાળનો કાંટો આપણે ત્યાં સ્ત્રીઓનું કૅરૅક્ટર નક્કી કરે છે; અહીં દારૂ ખરાબ ચારિhયની નિશાની છે, પણ સ્ત્રીઓ માટે; પુરુષો માટે તો એ માત્ર સ્વાસ્થ્યને હાનિકારક છે એટસેટરા.